作者：无名氏
词牌/韵律：贺新郎

paragraphs: 十月临皋暮。
客从予、黄泥之坂，凛然霜露。
相与行歌而言曰，月白风清如许。
念无酒、归谋诸妇。
妇曰斗酒藏之已久，可携为、赤壁之游否。
江水落，出洲渚。
登龙踞虎幽宫俯。
啸一声、山鸣谷应，寂寥四顾。
有鹤东来西去也，梦道士、揖予而语。
赤壁之游乐乎否，问其名、不答予惊悟。
开户视，不知处。